تورکیه لیبی ایله دنیز صلاحیت ساحه‌لری موضوع سوندا ایمضا‌لانان موقاویله سندی‌نین ایکی اؤلکه‌نین حقوق‌سوز شکیلده گؤرولن ایشلره ایجازه وئرمه‌یه‌جگینی آچیق شکیلده اورتایا قویدوغونو بیلدیردی.
خاریجی ایشلر ناظیرلیگی‌نین سؤزچوسو هامی آکسوی تورکیه ایله لیبی آراسیندا ایمضا‌لانان "دنیز صلاحیت ساحه‌لری‌نین محدود ائدیلمه‌سینه دایر آنلاشما سندی" ایله علاقه‌دار یونانیستان و میصرین آچیقلاما‌لارینا دایر سوالا یازیلی جاواب وئردی.
لیبی ایله ایمضا‌لانان آنلاشما سندی ایله تورکیه-‌نین دوغو آک-دنیزینده صلاحیت ساحه‌لری‌نین باتی داکی سرحدلری‌نین بیر حیسه‌سی‌نین معینلشدیریلدیگینی قئید ائدن آکسوی بونون اولوسلار آراسی حقوقا اویغون ایمضالانمیش بیر راضیلاشما اولدوغونو سؤیله‌دی.
تورکیه-‌نین بو راضیلاشمانی ایمضالاما‌دان اوول طرف‌لری حقوقا اویغونلوق چرچیوه‌سینده بیر راضیلاشما اوچون گؤروش‌لره دعوت ائتدیگینی و هله ده گؤروش اوچون حاضر اولدوغونو بیلدیرن آکسوی دئدی:
"آنجاق تورکیه-‌نین اولوسلار آراسی حقوقا اساس‌لی بو یاناشما قارشی‌سیندا گؤروش‌لره باشلاماق عوضینه ساده‌جه تک طرف‌لی آدیم‌لار آتا‌راق تورکیه-نی اتهام ائتمه‌یه اوستونلوک وئریلمیش‌دیر. لیبی ایله ایمضا‌لانان سون راضیلاشما ایله ایکی اؤلکه‌نین حقوق‌سوز شکیلده گؤرولن ایشلره ایجازه وئرمه‌یه‌جگی آچیق- شکیلده اورتایا قویولموش‌دور".
